દિલ્હીના ઐતિહાસિક ફિરોજશાહ કોટલા ગ્રાઉન્ડ પર ગઈકાલે ક્રિકેટ કરતા નાટક વધારે ભજવાયું હતું. આપણે બધા જ જાણીએ છીએ કે છેલ્લા અમુક વર્ષોથી દેશની રાજધાનીમાં શિયાળા દરમ્યાન પ્રદુષણ તેના મહત્તમ સ્તરે હોય છે. ઓક્ટોબરથી છેક ફેબ્રુઆરી સુધી દિલ્હીમાં પ્રદુષણ ખતરનાક સ્તરે હોય છે અને સરકાર પણ નાગરિકોને આ સમયે કેટલાક દિવસો દરમ્યાન ઘરની બહાર ન નીકળવાની સલાહ આપતી હોય છે. પરંતુ ગઈકાલે કોટલા પર જે થયું તે ખરેખર પ્રદુષણને કારણે હતું કે શ્રીલંકાની ભારતના હાથે માર ખાવાની ક્ષમતા દમ તોડી ગઈ હોય એ રીતે મેદાન છોડીને ભાગી જવાની નીતિ ના કોઈ ભાગ સ્વરૂપે હતું?